**Projekta “Inovācijas sociālajos procesos krīzes apstākļos” idejas apraksts**

**Projekta vispārīgais mērķis** – pilnveidot civilās aizsardzības sistēmu un izstrādāt vienotu informācijas sistēmu ar ģeotelpiskiem datiem, kura nodrošinātu datu ievadi, uzkrāšanu, apstrādi vienotā veidā un šo datu ērtu un operatīvu izmantošanu par ārkārtas notikumiem un sociālajiem procesiem Jelgavas, Šauļu, Akmenes un Telšu pilsētu administratīvajās teritorijās.

**Projekta apakšmērķi:**

1. Stiprināt pašvaldību iesaistīto iestāžu un dienestu savstarpējo sadarbību, organizējot ekspertu darba grupu sanāksmes un apmācības, kuru ietvaros tiks veikta sociālo risku izvērtēšana, iegūto datu analīze tematiskos jautājumos, kā arī pārņemta projekta partneru pieredze jautājumu risināšanā, kuras darbotos jaunizveidotajā sistēmā.
2. Pārskatīt sadarbības teritoriju civilās aizsardzības plānu nodaļas sociālo procesu uzraudzības un risku identificēšanas kontekstā saskaņā ar spēkā esošajiem normatīvajiem aktiem.
3. Lai nodrošinātu sistēmas datu drošību, projekta ietvaros plānots izstrādāt vienotus un koordinētus informācija sistēmas drošības pārvaldības risinājumus, lai iespējami efektīvi aizsargātos pret draudiem kibertelpā, kuru neierobežo valstu ģeogrāfiskās un institūciju administratīvās robežas.
4. Projekts paredz izstrādāt vienotu informācijas ievades, uzkrāšanas un apstrādes sistēmu (Vienotā informācijas aprites sistēma – VIAS). Plānota JPPI “Jelgavas pašvaldības operatīvās informācijas centrs” jau uzkrātās informācijas par negadījumu statistiku pilsētā migrāciju uz VIAS, un, izmantojot moderno tehnoloģiju iespējas, kā arī ģeotelpisko datu apstrādes funkcijas, veikt dažādu datu kopīgu apstrādi un analīzi (piemēram, informācijas aprite par saslimstību ar gripu, lai konstatētu epidēmijas izplatību administratīvajā teritorijā (it īpaši vispārizglītojošajās izglītības iestādēs). Papildus tiks veidotas citas daudzveidīgas VIAS tematiskās kartes, kas padziļināti ļaus analizēt informāciju par sociālajiem procesiem pilsētās (piemēram, savstarpēja informācijas aprite ja tiek sniegta neatliekamā medicīniska palīdzība vientuļiem bez apgādniekiem atsevišķi dzīvojošiem pensionāriem smagos sadzīves apstākļos (trūcīgie)), kā arī ļaus iesaistītajām iestādēm uzraudzīt procesus sabiedrībā un operatīvi iesaistīties jautājumu risināšanā.
5. Pilnveidot Jelgavas pilsētas iedzīvotāju kartes izmantošanas iespējas, sasaistot to ar VIAS. Attiecīgi modernizēt un testēt datu apmaiņas sistēmu, lai attīstītu iedzīvotāju agrīnās apziņošanas sistēmu (GIS un VIAS sistēmu rīks), kas ir neatsverams SMS apziņošanas rīks krīzes situācijās.
6. Lai nodrošinātu korektu, piemērotu, ērtu un pilnvērtīgu datu publicēšanu arī uz mobilajām ierīcēm, projektā tiks izstrādāts specializēts tehnoloģiskais risinājums, kas nodrošinās iespējas iedzīvotājiem informēt atbildīgās iestādes par dažādiem sociālajiem procesiem neatkarīgi no atrašanās vietas, tādējādi palielinot iedzīvotājiem sniegto elektronisko pakalpojumu pieejamību, izmantošanas biežumu un ātrumu. Izstrādātais risinājums uzlabos datu apmaiņas iespējas starp partneriem: Jelgavas izglītības pārvalde, JPPI “Jelgavas Sociālo lietu pārvalde, Jelgavas pilsētas bāriņtiesa, JPPI “Jelgavas pašvaldības operatīvās informācijas centrs”, kā arī Neatliekamās medicīniskās palīdzības dienests, Valsts policija, Valsts ugunsdzēsības un glābšanas dienests.

**Projekta īstenošanā iesaistītie partneri:** Jelgavas pilsētas pašvaldības iestāde “Jelgavas pašvaldības operatīvās informācijas centrs” (vadošais partneris), Lietuvas VUGD Šauļu apgabala brigāde, Telšu pilsētas dome, Akmenes pilsētas dome.

**Projektā īstenošanā iesaistītie partneri projekta ietvaros plāno**:

1. Jelgavā tiek veidotas darba grupas, kurās tiek iesaistītas speciālisti no šādām iestādēm: Jelgavas izglītības pārvaldes, JPPI “Jelgavas Sociālo lietu pārvalde”, Jelgavas pilsētas bāriņtiesas, JPPI “Jelgavas pašvaldības operatīvās informācijas centrs”, kā arī no Neatliekamās medicīniskās palīdzības dienesta, Valsts policijas, Valsts ugunsdzēsības un glābšanas dienesta. Tiks pilnveidota un attīstīta JPPI “Jelgavas pašvaldības operatīvās informācijas centrs” informācijas sistēma par negadījumiem pilsētā un iedzīvotāju agrīnās apziņošanas sistēma.
2. Šauļu Ugunsdzēsības un glābšanas dienests, Telšu pilsētas dome un Akmenes pilsētas dome pievienojas informācijas sistēmai par negadījumiem pilsētā, papildina un attīsta šo sistēmu ar informāciju par ārkārtas notikumiem attiecīgajā administratīvajā teritorijā, kā arī nodrošina atbilstošu datu uzkrāšanu un izmantošanu iestāžu un dienestu vajadzībām.
3. Projekta partneri aktualizē sadarbības teritoriju civilās aizsardzības plānus sociālo procesu uzraudzības un risku identificēšanas kontekstā.
4. Projekta partneri organizē ekspertu darba grupas, kuras izvērtē dažādu mērķauditoriju sociālos riskus VIAS vajadzībām, lai izstrādātu informācijas tehnoloģiskos risinājumus, kas sistēmas ietvaros signalizē par nepieciešamo dienestu un iestāžu iesaisti jautājuma risināšanā.
5. Projekta partneri izstrādā informācijas un tehnoloģiju risinājumus sistēmas drošības pārvaldībai, lai mazinātu draudus savstarpēji integrētā kibertelpā.
6. Nodrošināti publicitātes pasākumi par projekta aktivitātēm.

**Projekta Partneru indikatīvais finanšu ieguldījums**

| Partnera nosaukums | Valsts | ERAF līdzfinansējums | Nacionālais līdzfinansējums | Kopā |
| --- | --- | --- | --- | --- |
| Jelgavas pilsētas dome (JPPI “Jelgavas pašvaldības operatīvās informācijas centrs”) | Latvija | 246 287,36 | 43 462,47 | 289 749,83 |
| Telšu pilsētas dome | Lietuva | 61 275,34 | 10 813,30 | 72 088,64 |
| Lietuvas VUGD Šauļu apgabala brigāde | Lietuva | 120 868,13 | 21 329,67 | 142197,80 |
| Akmenes pilsētas dome | Lietuva | 62 020,68 | 10 944,82 | 72 965,50 |
| **Kopā:** |  | **481912,20** | **85043,32** | **577 001,77** |

**Plānotais Projekta īstenošanas laiks**: 24 mēneši (01.04.2018. – 31.03.2020.)